4. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 26998/1738 της 2/11 Μαΐου 2001 (ΦΕΚ Β΄549) Περιορισμός του αριθμού και διαδικασία χορήγησης των ειδικών αδειών για την Παροχή Κινητών Υπηρεσιών 3ης Γενιάς (UMTS). Έχοντας υπόψη: 1.το άρθρο 6, παράγρ. 2 του Ν.2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦΕΚ 273/A/2000),  2.την Υπουργική Απόφαση αριθ. 515/2001 "Καθορισμός Διαδικασίας Δημόσιας Διαβούλευσης για τη Χορήγηση Ειδικών Αδειών σε Συνθήκες Περιορισμού του Αριθμού τους" (ΦΕΚ 177/B/2001),  3.το άρθρο 9 της Απόφασης της Εθνικής Επιτροπής Τηλεπικοινωνιών και Ταχυδρομείων (ΕΕΤΤ) ΑΠ 207/2/ 2.2.2001 "Κανονισμός Ειδικών Αδειών" (ΦΕΚ 195/Β/2001), αναφερόμενο στη "Διαδικασία Χορήγησης Ειδικών Αδειών με Περιορισμό του Αριθμού τους",  4.το έγγραφο αριθ. 81641/6891/2000 του Υφυπουργού Μεταφορών και Επικοινωνιών για την Έναρξη Δημόσιας Διαβούλευσης για τη Χορήγηση Αδειών Κινητών Υπηρεσιών 2ης και 3ης Γενιάς,  5.τα αποτελέσματα της Δημόσιας Διαβούλευσης για τη "Χορήγηση Ειδικών Αδειών Κινητών Υπηρεσιών 3ης (UMTS) και 2ης (GSM/DCS) Γενιάς", η οποία πραγματοποιήθηκε από 23.2 μέχρι 26.3.2001, 6.την Ευρωπαϊκή και εν γένει διεθνή εμπειρία αδειοδότησης για την Παροχή Κινητών Υπηρεσιών 3ης και 2ης Γενιάς, 7.ότι το τμήμα ραδιοσυχνοτήτων εύρους 155 MHz στις φασματικές περιοχές 1900-1980 ΜHz, 2010-2025 MHz και 2110-2170 ΜΗz έχει καθοριστεί από την Ευρωπαϊκή Επιτροπή Ραδιοεπικοινωνιών της Ευρωπαϊκής Διάσκεψης Ταχυδρομείων και Τηλεπικοινωνιών (CEPT/ERC), ως ζώνη ανάπτυξης επίγειων δικτύων UMTS και άλλων επίγειων συστημάτων που περιλαμβάνονται στην οικογένεια ΙΜΤ-2000 (CEPT/ERC/DEC/(97)/07, CEPT/ERC/DEC/(00)01), 8.την Απόφαση της Ευρωπαϊκής Επιτροπής Ραδιοεπικοινωνιών της Ευρωπαϊκής Διάσκεψης Ταχυδρομείων και Τηλεπικοινωνιών (CEPT/ERC) για την "Αρμονική Διαχείριση του Φάσματος για το UMTS" (CEPT/ERC/DEC/(99)25),  9.την Απόφαση 128/1999/ΕΚ του Ευρωπαϊκού Κοινοβουλίου και του Συμβουλίου σχετική με τη "Συντονισμένη Εισαγωγή Συστήματος Τρίτης Γενιάς Κινητών και Ασύρματων Επικοινωνιών (UMTS) στην Κοινότητα", 10.την πρόθεση του Κράτους για την ενίσχυση του ανταγωνισμού και την παροχή καινοτόμων υπηρεσιών στους πολίτες,  11.την 214/1/20.4.2001 γνωμοδότηση της ΕΕΤΤ. 12.Την αρ. 15851/7601/2000 κοινή απόφαση του Πρωθυπουργού και του Υπουργού Μεταφορών και Επικοινωνιών για την ανάθεση αρμοδιοτήτων, Θεωρώντας: 1.ότι στόχος του Κράτους είναι η ανάπτυξη των Δικτύων Κινητών Υπηρεσιών, με σκοπό να προαχθεί η ενίσχυση της ισότιμης συμμετοχής όλων των πολιτών στην "Κοινωνία της Πληροφορίας", 2.ότι τα Δίκτυα Κινητών Επικοινωνιών απαιτούν την απονομή ενός σχετικά μεγάλου εύρους φάσματος ραδιοσυχνοτήτων, ανά δίκτυο, για την πλήρη ανάπτυξη του δικτύου και την υποστήριξη τηλεπικοινωνιακών υπηρεσιών που περιλαμβάνουν εκτός από τις υπηρεσίες φωνητικής τηλεφωνίας και υπηρεσίες δεδομένων, 3.ότι η αποτελεσματική ανάπτυξη των Δικτύων Κινητών Υπηρεσιών 3ης Γενιάς (UMTS) και η αποτελεσματική χρήση και διαχείριση του φάσματος ραδιοσυχνοτήτων επιτυγχάνεται με την απονομή ενιαίων και συνεχόμενων τμημάτων φάσματος ραδιοσυχνοτήτων, ανά άδεια,  4.ότι τα Δίκτυα 2ης Γενιάς παίζουν συμπληρωματικό ρόλο στην ανάπτυξη των Δικτύων 3ης Γενιάς, αποφασίζουμε: 1.Τον περιορισμό του αριθμού των ειδικών αδειών Κινητών Υπηρεσιών 3ης Γενιάς έως τέσσερις (4) εθνικές, στις φασματικές περιοχές 19001980 ΜHz, 2010-2025 MHz και 2110-2170 ΜΗz. 2.Η χρονική διάρκεια των Ειδικών Αδειών Κινητών Υπηρεσιών 3ης Γενιάς θα είναι είκοσι (20) έτη. 3.Οι Ειδικές Άδειες Κινητών Υπηρεσιών 3ης Γενιάς θα χορηγηθούν με τη διαδικασία της Δημοπρασίας, όπως προβλέπεται στο άρθρο 9 της Απόφασης της ΕΕΤΤ Α.Π. 207/2/2.2.2001 (ΦΕΚ 195/Β/2001). 4.Οι όροι της διαδικασίας Δημοπρασίας θα προσδιορισθούν περαιτέρω στη σχετική Προκήρυξη της διαδικασίας χορήγησης Ειδικών Αδειών. 5.Η δημοπρασία για τις Ειδικές Άδειες Κινητών Υπηρεσιών 3ης γενιάς θα γίνει στα πλαίσια της διαδικασίας για τη χορήγηση πρόσθετων Ειδικών Αδειών Κινητών Υπηρεσιών 2ης γενιάς. 6.Από τις διατάξεις της παρούσας δεν προκαλείται δαπάνη. (Μετά τη σελ. 666) Σελ. 667 Τεύχος     Σελ.      Καταστατικές Διατάξεις Παρόχων 22.Λ.α.4